space.template.Χωρέμης+Γεώργιος

= = Πρωτότοκος γιος του **Ιωάννη** και της **Μαριέττας Χωρέμη** γεννήθηκε στην Αθήνα στις 21 Απριλίου του 1976. Αποφοίτησε από το Γυμνάσιο Χίου και μετά σπούδασε Γεωπονική στο Μονπελλιέ της Γαλλίας. Στη συνέχεια εγκαταστάθηκε στην Αίγυπτο και εκεί μαζί με τον πατέρα του και τον αδελφό του Κων/νο διηύθυνε τη γνωστή διεθνώς επιχείρηση «Χωρέμη-Μπενάκη». Η εταιρεία αυτή εκτός από τα μπαμπάκια αγόραζε άγονες εκτάσεις. Ο **Γεώργιος Χωρέμης **ασχολήθηκε με την κατασκευή αρδευτικών έργων. Μ΄ αυτά καθιστούσε τις άγονες εκτάσεις καλλιεργήσιμες και η εταιρεία τις πουλούσε με υψηλά κέρδη. Επιτυχημένος επιχειρηματίας στην Αίγυπτο δεν δίστασε να εγκαταλείψει τις επιχειρήσεις του εκεί και να έρθει στην Ελλάδα να καταταγεί εθελοντής στον Ελληνικό στρατό κα να συμμετάσχει στους νικηφόρους Βαλκανικούς πολέμους του 1912-13, παρά το γεγονός ότι δεν βρισκόταν και στην πρώτη νιότη του. Υπηρετώντας ως εθελοντής στρατιώτης στο 2ο Σύνταγμα του Μηχανικού στη Θεσσαλονίκη το 1912, κατάφερε να αποσπαστεί στο Σύνταγμα του **Δελαγραμμάτικα** που προοριζόταν να απελευθερώσει τη Χίο. Από την πρώτη ώρα της απόβασης των Ελλήνων στρατιωτών στο Κοντάρι μέχρι και την παράδοση της Χίου από το Ζιχνή πασά προσέφερε τις πολύτιμες γνώσεις του σε θέματα που αφορούσαν τη δράση των Τούρκων, αλλά και την αρωγή των Χιωτών προς το Στρατό Ο ίδιος ο **Δελαγραμμάτικας** υπογραμμίζει σε έκθεσή του: //**«Αρκετάς υπηρεσίας μοι παρέσχεν ο αποσπασθείς εκ Θεσσαλονίκης εις την ημετέραν υπηρεσίαν Γεώργιος Ι. Χωρέμης, διότι μη υπάρχοντος χάρτου της Χίου, ούτος τελείως γνώστης του ορεινού μέρους της νήσου μοι έδωκεν πολυτίμους πληροφορίας περί των τοποθεσιών εν γένει και της κατανομής της εχθρικής δυνάμεως και στηριχθείς εις ταύτας εμόρφωσα γνώμην περί του δυνατού της επιθέσεως και καταδιώξεως του εχθρού. Ο ίδιος κατόρθωσε δια πολιτών και δια ιδίων εξόδων να στρώση δάπεδον γέφυρας δια σιδηρών ελασμάτων και λοιπών μέσων εις την αρχή της ανόδου Αίπους, δι΄ης να κατορθωθή η άνοδος του πεδινού πυροβόλου επί του όρους, εν γένει δε δια της συμπεριφοράς του και των ενεργειών του απέδειξεν ότι είναι ενθουσιώδης πατριώτης και θεωρώ ότι είναι άξιος υπερτάτης αμοιβής εκ μέρους της Πολιτείας»**//